Haupeschkierch zu Peppeng

D**'Haupeschkierch zu Peppeng** war eng kathoulesch Kierch, déi zur Par Hesper–Réiser–Weiler Disciples d'Emmaüs, zum Dekanat Süden-Ost an zu der Gemeng Réiser gehéiert huet. Se gouf duerch en äerzbëscheeflechen Dekreet vum 16. September 2021 entweit.

De Patréiner war den hellegen Haupert, deem säi Fest den 3. November gefeiert gëtt.

D'Gebai steet op engem Terrain tëscht der *rue St. Benoît*, der *rue de l'Église* an der *rue de la Montagne*. Nieft der Kierch ass de Kierfecht ugeluecht.

De 6. November 2020 gouf s'als nationaalt Monument klasséiert.

Zur fréierer Par Réiser huet ausser der Filialkierch vu Peppeng och nach d'Parkierch vu Réiser gehéiert.

## Geschicht
Der So no wier déi éischt Kapell zu Peppeng am 8. Joerhonnert vum Pippin dem Kuerzen, deen nawell gär dohi joe komm wier, gestëft ginn.

714 wier den hellege Willibrord e puermol zu Peppeng gewiescht. Eng Kapell gëtt fir d'éischt am 9. Joerhonnert ernimmt.

Vun 1350 u gehéiert Peppeng zur Par Réiser, d'Kapell ass dem Apostel Péitrus geweit. Vun 1803 bis 1808 gehéiert Peppeng da kuerz zur Par Beetebuerg, fir duerno nees eng Filial vu Réiser ze ginn. Elo gëtt den hellegen Haupert Patréiner vun der Kapell.

1808 gëtt duerch e Feier net nëmmen d'Kaplounshaus, mä och d'Kapell schwéier beschiedegt. Sou gëtt decidéiert eng nei Kierch opzeriichten. Déi steet dann 1840 fäerdeg do, mäi et stellt sech séier eraus, datt beim Bau gehéiereg Schmu gemaach gouf an datt d'Gebai riskéiert all Abléck an e Koup ze falen. Sou hu misse Stabiliséierungsaarbechten duerchgefouert ginn an déi nei Kierch kann eréischt 1850 sécher benotzt ginn.

D'Waarden huet sech gelount, well an der Tëschenzäit konnt de fréieren Héichaltor aus der Méchelskierch vum Fëschmaart kaaft ginn. 1896 da setzt d'Firma Linster vu Munneref faarweg Fënsteren an.

Vun 1927-1929 steet eng gréisser Renovatioun an d'Haus. Sou ginn ënner anerem d'Molereien am Kierchechouer restauréiert.

No der Liturgiereform gëtt 1979 e "Volleksaltor" an de Chouer gestallt. Deen ass aus den ale Kierchebänken zesummegezammert ginn.

## Quell
* Parverband Réiserbann: eis Kierchen archivéiert

## Biller

Fichier:Chouer Altor peppeng.jpg|Déi zwéin Altär
Fichier:Altor detail Peppeng.jpg|Detail vum Altor: De Martyrium vum hellege Sebastian
Fichier:Bëschof mat Hong Peppeng.jpg|Den Apostel Péitrus
Fichier:Pilatus Christus Peppeng.jpg|Lénks: De Pilatus stellt de Judden hire Kinnek vir
Fichier:Christus Peppeng.jpg|Riets: Mam Jesus Christus gëtt den Uz gedriwwen
Fichier:Himmlesche Kinnek Peppeng-001.jpg|Um Plaffong: Jesus Christus als Himmlesche Kinnek
Fichier:Neien Altor Peppeng.jpg|De Volleksaltor, e gouf aus den ale Kierchebänke gebaut


Fichier:Kierch Peppeng bannen-001.jpg|Bléck vum Duxall
Fichier:Jousef Niewenaltor Peppeng.jpg|De Jousefsaltor
Fichier:Muttergottes Niewenaltor Peppeng.jpg|De Muttergottesaltor
Fichier:Priedegtstull Peppeng-004.jpg|Iwwer dem Priedegtstull, Skulpture vum hellege Sebastian an der Muttergottes
Fichier:Wandteppech Hubertus Peppeng.jpg|Wandteppech: den hellegen Haupert
Fichier:Duxall Peppeng.jpg|Den Duxall
Fichier:Helleg Caecilia Peppeng.jpg|Statu vun der helleger Caecilia um Duxall


## Kuckt och
* Lëscht vu reliéise Gebaier zu Lëtzebuerg

## Um Spaweck

* Websäit vum Parverband Réiserbann
* D'Fënstere vun der Kierch vu Peppeng op der Websäit vun der ''Stiftung Forschungsstelle Glasmalerei des 20. Jh. e.&nbsp;V.''